Diari Oficial de la Generalitat Valenciana


Sumari del DOGV 5049, del 14-07-2005 (2005/7646)

ORDE de 31 de maig de 2005, de la Conselleria de Cultura, Educació i Esport, per la qual es modifiquen les autoritzacions als centres docents privats Sant Vicent Ferrer, de Sagunt (València) i Sant Joan Baptista, de Dénia (Alacant).
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5049

Data del DOGV
:   14-07-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/7646


Data del document
:   31-05-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Sagunt
    * Dénia
    * ensenyament privat
    * centre d'ensenyament

ORDE de 31 de maig de 2005, de la Conselleria de Cultura, Educació i Esport, per la qual es modifiquen les autoritzacions als centres docents privats Sant Vicent Ferrer, de Sagunt (València) i Sant Joan Baptista, de Dénia (Alacant). [2005/X7646]
  
Els expedients han sigut iniciats a instància dels representants de la titularitat dels centres docents privats Sant Vicent Ferrer, de Sagunt (València) i Sant Joan Baptista, de Dénia (Alacant), pels quals sol·liciten la modificació de la seua autorització en els termes que s'especifiquen en l'annex.
  
La Direcció General d'Ensenyament va declarar, per resolucions individualitzades per a cada centre, l'adequació de les instal·lacions proposades, pel que fa a espais educatius, al que disposa la normativa aplicable.
  
Cada expedient ha sigut tramitat per la Direcció Territorial de Cultura, Educació i Esport corresponent i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, o el compromís d'aportar-les abans de l'inici de les activitats educatives corresponents, de conformitat amb la normativa aplicable.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització als centres docents privats Sant Vicent Ferrer, de Sagunt (València) i Sant Joan Baptista, de Dénia (Alacant), en els termes que s'especifiquen en l'annex.
  
Disposicions addicionals
  
Primera
  
El centre Sant Joan Baptista, de Dénia, que no ha aportat la relació de professors i les titulacions respectives de la unitat d'Educació Especial (suport a la integració) haurà de fer-ho davant la Direcció Territorial de Cultura, Educació i Esport corresponent, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Segona
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 31 de maig de 2005
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX
  
Centre: SANT VICENT FERRER
  
Titular: RR Dominiques de l'Anunciata
  
Adreça: Camí Vell Terol, s/n
  
Localitat: Sagunt
  
Província: València
  
Codi: 09324488
  
Modificació que s'autoritza:
  
- S'autoritza una unitat d'Educació Especial, suport a la integració per a Educació Primària, amb 15 llocs escolars, de manera que el centre queda configurat en la seua totalitat amb la següent composició:
  
- 6 unitats d'Educació Infantil, segon cicle, amb 150 llocs escolars.
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 1 unitat d'Educació Especial (suport a la integració per a Educació Primària), amb 15 llocs escolars.
  
Centre: SANT JOAN BAPTISTA
  
Titular: germans Maristes
  
Adreça: C/ Cándida Carbonell, 4
  
Localitat: Dénia
  
Província: Alacant
  
Codi: 47590518
  
Modificació que s'autoritza:
  
- S'autoritza una unitat d'Educació Especial, suport a la integració per a Educació Primària, amb 15 llocs escolars, de manera que el centre queda configurat en la seua totalitat amb la següent composició:
  
- 6 unitats d'Educació Infantil, segon cicle, amb 150 llocs escolars.
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 1 unitat d'Educació Especial (suport a la integració per a Educació Primària), amb 15 llocs escolars.